**Hva er nasjonale prøver?**

Formålet med nasjonale prøver er å gi skolene kunnskap om elevene sine grunnleggende ferdigheter i lesing, regning og engelsk. Informasjonen fra prøvene er god hjelp i arbeidet med tilpasset opplæring, underveisvurdering og kvalitetsutvikling på alle nivå i skolesystemet.

På Brannfjell skole blir prøvene gjennomført i perioden fra 9. september – 26. september. Alle prøvene er elektroniske. Det tar inntil 90 minutter å løse en prøve i lesing og regning, mens det tar inntil 60 minutter å løse en prøve i engelsk. De ulike klassene får nærmere beskjed om selve prøvetidspunktene når det nærmer seg.

De nasjonale prøvene gir resultater på individ-, gruppe- og skolenivå. Resultatene gir også nyttig informasjon til lokale og nasjonale myndigheter. Prøvene er obligatoriske og en rettighet for alle elever.

**Hvordan skal nasjonale prøver brukes?**

- Lærerne skal bruke resultatene for å følge opp elevene sine og i arbeidet med underveisvurdering og tilpasset opplæring.

- Kommuner og skoler skal bruke resultatene som grunnlag for kvalitetsutvikling i opplæringen.

- Forskere kan søke om å få utlevert resultat fra nasjonale prøver til bruk i forsking.

Prøvene og resultatene gir informasjon om enkeltelever, grupper, trinn og skoleår, som lærere og skoleeiere trenger for å utvikle skolen videre.

**Prøver gir ikke svar på alt**

Resultatene fra de nasjonale prøvene gir et avgrenset bilde av de ferdighetene og den kompetansen elevene har. Man må derfor alltid se resultatene i sammenheng med annen relevant informasjon man har om skolen, kommunen og elevene.

**Hva slags oppgaver skal elevene løse?**

Nasjonale prøver gir informasjon om elever på alle nivå. Derfor har prøvene både lette og vanskelige oppgaver. Det er veldig få elever som får alt riktig på prøvene.

Prøvene er elektroniske, og de består av ulike tekster, bilder og oppgaver med spørsmål. På åpne oppgaver skal elevene svare med egne ord eller med tall, mens på flervalgsoppgaver skal elevene velge et av flere svaralternativ.

**Hvem skal gjennomføre hvilke prøver?**

Elever på 8. trinn skal gjennomføre nasjonale prøver i lesing, regning og engelsk.

Elever på 9. trinn skal gjennomføre nasjonale prøver i lesing og regning.

Prøvene på 9. trinn er de samme som for 8. trinn, slik at skoler kan sammenlikne resultat for 8. trinn med resultat fra 9. trinn det samme året. I tillegg tar skolen vare på resultatene for 8. trinn det ene året, slik at vi kan sammenlikne resultatene for de samme elevene det neste året.

**Mulighet for fritak**

Hovedregelen er at alle elever skal delta på nasjonale prøver. Elever med rett til spesialundervisning eller rett til særskilt norskopplæring kan i enkelte tilfeller få fritak fra nasjonale prøver. **Foresatte bes ta kontakt med skolen snarest dersom de mener fritak er aktuelt for sin ungdom.**

**Forberedelser til de nasjonale prøvene**Det er ikke meningen at elevene skal øve på de nasjonale prøvene, men det er lurt å forberede dem på oppgavetypene de vil få. Lærerne vil derfor gå igjennom [eksempeloppgavene](https://www.udir.no/eksamen-og-prover/prover/eksempeloppgaver-tidligere-nasjonale-prover/) sammen med elevene på skolen. Elever og foreldre har selvsagt muligheten til å gå igjennom disse oppgavene hjemme også, hvis man ønsker det. **Passord:** Prøver

**Skolens kontaktperson vedrørende nasjonale prøver:**

Per Christian Tjønnfjord

per.tjonnfjord@osloskolen.no